Marie Skau

Ingeborg Marie Skau  (1890–1966) var en norsk kvinnesakskvinne og Arbeiderparti-politiker fra Horten. Hun var stortingsrepresentant for Vestfold høsten 1949, etter at den valgte representanten Eivind Eriksen døde. 

Hun var aktiv i Arbeiderpartiet i nærmere 50 år. 
Hun begynte sin politiske aktivitet i ungdomslaget «Karl Marx» i Horten. Skau var aktiv i Horten Arbeiderpartis Kvinneforening, der hun også var formann. Hun ble etter hvert også sentral i Arbeiderpartiets kvindeforbund, der hun var den selvskrevne dirigent på landskonferanser og fylkeskonferanser.
 Fra 1923 satt hun i styret i Vestfold Arbeiderparti, og hun satt også i sentralstyret/landsstyret i Arbeiderpartiet. Hun var også aktiv i Norsk Arbeidersangerforbund.

Hun var aktiv i lokalpolitikken, og ble i 1951 den første kvinne i Borre elektrisitetsverks styre.
Skau var vararepresentant til Stortinget i tre perioder: 1937-1945, 1945-1949 og 1950-1953. I august 1949 rykket hun inn som stortingsrepresentant etter Eriksens død. 

Hun var mor til misjonær Annie Skau Berntsen, fagforeningslederen Leif Skau og justisminister Bjørn Skau, og farmor til stortingsrepresentant Per Skau.
 Referanser 

 Eksterne lenker 


Kategori:Personer fra Oslo
Kategori:Ap-politikere i Vestfold
Kategori:Norske kvinnesaksforkjempere
Kategori:Stortingsrepresentanter for Vestfold
Kategori:Stortingsrepresentanter 1945–1949
Kategori:Personer begravet på Horten kirkegård